ພັກຣີພັບບລິກັນ ເຂົ້າຄວບຄຸມ ທັງ 2 ສະພາ ຂອງ ສຫລ ຢ່າງເປັນທາງການ
ບັນດາສະມາຊິກ ພັກຣີພັບບລິກັນ ເຂົ້າຄວບຄຸມບ່ອນນັ່ງ ທັງຢູ່ໃນສະພາສູງ ແລະສະພາຕາໍ່ ຂອງສະຫະລັດ​ ຢ່າງ​ເປັນ​ທາງ​ການ​ແລ້ວ.
ບັນດາສະມາຊິກ ລັດຖະສະພາສະຫະລັດຊຸດໃໝ່ ໄດ້ປະຊຸມ ກັນໃນວັນອັງຄານວານນີ້ ຊຶ່ງພັກຣີພັບບລິກັນຄວບຄຸມທັງສະ ພາຕໍ່າ ແລະສະພາສູງ ແລະບັນດາສະມາຊິກນິຍົມແນວທາງ ເດີມ ໄດ້ຕົກລົງໃຈທີ່ຈະຕ່າວປີ້ນ ນະໂຍບາຍຂອງປະທານາ ທິບໍດີ Barack Obama ຈຳນວນນຶ່ງ ດັ່ງທີ່ໄດ້ຄາດກັນໄວ້ ບັນດາສະມາຊິກສະພາສູງສັງກັດພັກ ຣີພັບບລິກັນໄດ້ເລີ້ມສະໄໝການປະຊຸມຂອງສະພາຊຸດໃໝ່ ໂດຍການນຳສະເໜີຮ່າງກົດໝາຍ ເພື່ອໃຫ້ການອະນຸມັດ ຕໍ່ ໂຄງການສ້າງທໍ່ນໍ້າມັນ Keystone XL ທີ່ເປັນບັນຫາໂຕ້ແຍ້ງ ກັນນັ້ນ ບັນດາຜູ້ສະໜັບສະໜູນ ກ່າວວ່າ ການວາງທໍ່ນຳ້ມັນ ດັ່ງກ່າວຈະສ້າງວຽກເຮັດງານທຳ ແລະນຳພາສະຫະລັດ ໄປສູ່ຄວາມເປັນເອກກະລາດໃນ ດ້ານພະລັງງານ ສ່ວນພັກເດໂມແຄຣັດທີ່ເປັນຝ່າຍຄ້ານຮ້ອງວ່າ ເປັນໄພພິບັດ ຕໍ່ສິ່ງແວດລ້ອມທີ່ກຳລັງລໍຖ້າຈະເກີດຂຶ້ນ ທຳນຽບຂາວໄດ້ຕອບໂຕ້ຕໍ່ການເຄຶ່ອນໄຫວນີ້ຢ່າງວ່ອງໄວ ດ້ວຍການຂົ່ມຂູ່ທີ່ຈະໃຊ້ສິດ ຢັບຢັ້ງ ນອກນັ້ນ ບັນດາສະມາຊິກສະພາ ຍັງໄດ້ລົງຄະແນນສຽງ ເລືອກ ເອົາປະທານສະພາຕໍ່າຊຶ່ງທ່ານ John Boehner ທີ່ກຳໜ້າທີ່ຢູ່ໃນ ປັດຈຸບັນນີ້ໄດ້ຖືກເລືອກ ໃຫ້ເຂົ້າກຳຕຳແໜ່ງທີ່ມີຄວາມສຳຄັນສູງ ດັ່ງກ່າວຄືນໃໝ່ ເຖິງແມ່ນວ່າມີການຄັດຄ້ານຈາກບັນດາສະມາຊິກ ນິຍົມແນວທາງເດີມ 25 ຄົນ ທີ່ຢູ່ພາຍໃນພັກຣີພັບບລິກັນເອງນັ້ນ ກໍຕາມ ທ່ານ John Boehner ໄດ້ຮັບ 216 ສຽງຂອງຈຳນວນທັງໝົດ 408 ສຽງທີ່ລົງຄະແນນສຽງຢູ່ໃນສະພາ ໂດຍໄດ້ໄຊຊະນະອະດີດ ປະທານສະພາຕໍ່າ ທ່ານນາງ Nancy Pelosi ຜູ້ທີ່ໄດ້ຮັບຄະແນນ 164 ສຽງ ພັກຣີພັບບລິກັນ ກຳ 216 ບ່ອນນັ່ງ ໃນສະພາຕ່ຳທີ່ມີບ່ອນນັ່ງທັງໝົດ 425 ບ່ອນ ຊຶ່ງເປັນ ການກຳສຽງສ່ວນຫລາຍທີ່ໃຫຍ່ທີ່ສຸດໃນຮອບ 70 ປີ ແລະກຳ 54 ບ່ອນນັ່ງ ໃນສະພາສູງ ທີ່ມີບ່ອນນັ່ງທັງໝົດ 100 ບ່ອນ ຫລັງຈາກໄດ້ຮັບ ໄຊຊະນະ ໃນການເລືອກຕັ້ງກາງສະໄໝ ເມື່ອເດືອນພະຈິກທີ່ຜ່ານມາ ເຖິງ ແມ່ນວ່າໄດ້ກຳສຽງສ່ວນຫລາຍຢູ່ໃນທັງສອງສະພາກໍຈິງ ແຕ່ພັກຣີພັບບລິກັນອາດຈະ ຍັງບໍ່ມີຄະແນນສຽງຢ່າງພຽງພໍ ເພື່ອຕ່ວປິ້ນການໃຊ້ສິດຢັບຢັ້ງຂອງ ປະທານາທິບໍດີ